# data[].attributes.body
Citește informațiile de mai jos!

# data[].attributes.attachment_link.readable_text
Ne-ar fi plăcut să fim 100% corecţi şi să îi menţionăm pe toţi cei ce au adus o contribuţie însemnată în acest domeniu, dar atunci am fi muncit la o adevărată enciclopedie, nu la un articolaş de cultură generală, uşor de digerat şi, sper eu, util. Ne vom rezuma la câteva personalităţi marcante pe care ar fi păcat să nu le cunoaştem un pic mai bine, iar după lecturare să putem spune mai mult decât "parcă am auzit de el/ei".

Cifrele arabe: ce ne-am fi făcut fără ele

"Strămoşii" oamenilor din IT au fost în principiu matematicienii şi fizicienii secolelor XVIII şi XIX. Însă înaintea lor au fost şi alţii, cel puţin la fel de importanţi. Spre exemplu, Al-Khwārizmī (matematician, astronom şi geograf arab) este cel care, undeva spre jumătatea secolului al IX-lea, a pus bazele algebrei şi algoritmilor în faimoasa carte "Al-Jabr wa-al-Mfuqabilah" - de unde s-a adoptat de altfel şi denumirea "algebra".

Un alt matematician arab, considerat drept unul dintre întemeietorii ştiinţelor moderne, a fost Abu Ali Hasan Ibn Al-Haytham sau Alhazen (965 - 1040). Acesta a publicat lucrări de referinţă pentru viitorii oameni de ştiinţă, viitoarele genii, pe o mulţime de domenii: astronomie, matematică, fizică, optică, medicină (anatomie, oftalmologie), inginerie şi psihologie. O lucrare notabilă a lui Alhazen este "Kitāb al-Manāẓir"‎ ( Book of Optics), considerată una dintre cele mai importante din istoria fizicii şi pusă la loc de cinste lângă capodopera ştiinţifică a celebrului Isaac Newton - " Philosophiae Naturalis Principia Mathematica ", în care a fost enunţată legea universală a gravitaţiei.

Până în secolul XX, personalităţi cu nume răsunătoare în domeniile ştiinţifice au realizat diverse dispozitive, experimente şi lucrări care au sprijinit mai târziu cercetătorii contemporani şi au permis, printre altele, creearea universului IT aşa cum îl ştim. Să-i menţionăm aşadar pe Wilhelm Schickard - inventatorul calculatorului mecanic (1623) şi pe Blaise Pascal, cel care în 1645 a realizat al doilea calculator mecanic (Pascalina), capabil să facă adunări şi scăderi.

Secolul XIX - secolul geniilor

Nu puteam să-l omitem pe Samuel Morse, inventatorul telegrafului electric (telegraful aerian a fost inventat de către Claude Chappe în 1794) şi al codului ce-i poartă numele (1832) sau pe Oersted - cel care a descoperit existenţa câmpurilor magnetice (1820).

După anul 1850, geniile au început să îşi arate capacitatea uimitoare de creaţie şi realizările fără de care astăzi am fi scris în continuare cu pană de gâscă pe hârtie la lumina opaiţului. Iată-i:

George Boole - matematician, inventatorul operatorilor de tip boolean (AND, OR, NOT) şi a reprezentării în cod binar (0 şi 1). Se întâmpla în anul 1854.

James Clerk Maxwell defineşte în 1873 legile câmpului electromagnetic.

Nikola Tesla - apreciat drept unul dintre cei mai mari oameni de ştiinţă din istorie, a contribuit enorm în domeniul ştiinţific şi, dacă îmi permiteţi o părere personală, fără experimentele şi realizările sale, lumea noastră ar fi fost cu mult în urmă din punct de vedere tehnologic. Aş avea nevoie de săptămâni întregi ca să prezint ceea ce a făcut acest veritabil geniu. O să enumăr doar câteva dintre ele: curentul alternativ (1882), tehnologia de transmisie fără fir (wireless) şi telecomanda (1898), ciruitul de înalt voltaj " Tesla Coil " (1891), maşina electrică Tesla, motorul de inducţie (1887), turbina Tesla şi multe altele.

Don E. Felt - a realizat "comptometrul" (Comptometre, 1886) - calculator cu taste numerice în stil "keypad" şi, în 1889, primul calculator de birou cu imprimantă încorporată.

Heinrich Hertz a demonstrat în 1887 existenţa undelor electromagnetice (după legile lui Maxwell) prin realizarea unui aparat capabil să detectezele unde radio de înaltă frecvenţă (VHF - Very High Frequency şi UHF - Ultra High Frequency).

Alexander Stepanovic Popov - inspirat de Hertz, rusul a realizat în 1894 prima transmisiune radio cu un receptor.
Secolul XX - secolul exploziei tehnologice
Aici personalităţile nu mai sunt ordonate cronologic ci am încercat să le poziţionăm după popularitate.

Bill Gates - cea mai cunoscută şi importantă figură din istoria IT-ului, co-fondatorul Microsoft şi conducătorul celei mai titrate companii din IT până în vara anului 2008. A vândut sistemele de operare MS-DOS şi Windows pe PC-uri, cel din urmă ajungând să deţină monopolul pe piaţă cu un procent zdrobitor de aproximativ 93%. Practicile care au dus la o asemenă cotă sunt desigur aprig comentate, însă acestea sunt cifrele, iar Bill Gates rămâne până una alta unul dintre cei mai mari antreprenori din istorie, aş putea spune chiar cel mai bun, cu o avere estimată la 40 de miliarde de dolari.

Sergey Brin şi Larry Page - inventatorii celui mai popular motor de căutare la ora actuală, este vorba desigur despre Google. Acesta a devenit disponibil publicului larg în anul 1998, iar acum domină piaţa motoarelor de căutare cu o cotă de aproximativ 63% în Statele Unite. În România, este preferat de peste 95% dintre utilizatori.

Steve Ballmer - actualul CEO Microsoft.

Douglas Carl Engelbart este inventatorul mouse-ului şi al interfeţei grafice utilizator (GUI).

Martin Cooper, unul dintre managerii renumitei companii Motorala, a inventat telefonul mobil. Primul telefon mobil comercial a fost Motorola Dynatac 8000x.

Ken Thompson - inventatorul platformei UNIX.

Linus Torvald - creatorul sistemului de operare Linux, versiunea scalabilă a UNIX. Distribuţiile Linux au fost la început apreciate doar de experţi şi entuziaşti, dar în ultimii ani au devenit populare şi în rândul utilizatorilor obişnuiţi. Câteva dintre avantajele utilizării unei platforme bazate pe Linux: este gratuită, nu necesită resurse însemnate şi nu se află în vizorul programatorilor întunecaţi - cei care fac viruşi.

Nick Holonyak a inventat în 1962 LED-ul - dioda care a ajuns astăzi să fie prezentă pe mai toate gadgeturile de top cu display, dar şi ca sursă de iluminare de ultimă generaţie.

Norman Abramson este autorul conceptului de "pachet de date" şi a protocolului ALOHA (1970) care a stat la baza dezvoltării reţelei ethernet, cea mai eficientă şi utilizată în ziua de azi.

Mark Andreseen este inventatorul Mosaic (unul dintre primele browsere Web) şi co-fondatorul companiei Netscape, alături de James Clark.

Timothy Berners-Lee, sprijinit de Robert Caillau, a inventat în 1989 limbajul HTML şi World Wide Web-ul.

Vinton G. Cerf - unul dintre pionierii Internetului şi cel care a dezvoltat împreună cu Robert Kahn protocolul TCP de transmisie a datelor.

Seymour R. Cray este inginerul care a proiectat super computerele Cray, cu o putere de calcul incredibilă: 1 GigaFLOP în 1985 (record absolut) şi 1.3 PetaFLOPS în 2008.

John Fleming - inventatorul diodei şi al lămpii electrice.

Lee De Forest - în 1907 a inventat trioda (tubul electronic cu trei electrozi.

Secolul XXI - generaţia care a revoluţionat Internetul

Ramu Yalamanchi este un antreprenor indian care ţine în frâie binecunoscutul Hi5 - foarte popular în România, dar şi în alte state.

După cum spuneam la începutul articolului, este aproape imposibil să-i menţionez pe toţi cei care au venit cu idei care au revoluţionat industria IT. Lipsesc destui, însă cei menţionaţi aici sunt reprezentativi. Dacă mi-a scăpat vreo personalitate extrem de importantă, nu ezitaţi să ne completaţi.

# data[].attributes.attachment_link.title
Personalităţi care au influenţat industria IT

# data[].attributes.attachment_link.description
Spectaculoasa lume a IT-ului nu a apărut în urma vreunui Big Bang ci s-a construit pas cu pas, sub privirile nedumerite ale oamenilor obişnuiţi, încă din antichitate. Evoluţia lentă a ţinut până în secolul XX, când a avut loc o descătuşare incredibilă de forţe ce au propulsat industria IT la nişte standarde şi tehnologii care depăşesc imaginaţia multora dintre noi.

# data[].attributes.attachment_link.provider_name
Wordwall - Create better lessons quicker

# data[].attributes.attachment_link.description
Labelled diagram - Drag and drop the pins to their correct place on the image.

# data[].attributes.headline
Pregătiți prezentări despre o personalitate din IT

# data[].attributes.subject
Pregătiți prezentări despre o personalitate din IT